Напрыклад, у 2015 годзе мы перамаглі ў рэспубліканскім конкурсе, прадставіўшы каляндар памятных дат Капаткевічаў. Цяпер плануем да юбілею стварэння 125-й Капаткевіцкай партызанскай брыгады зрабіць каляндар падзей партызанскага руху на нашай тэрыторыі. Адна з самых актыўных членаў музейнай суполкі Дыяна Валатковіч стала пераможцам абласнога конкурсу радаводаў, у тым ліку з-за арыгінальнасці яго падачы – “Асабовая справа сям’і Валатковічаў”. Цяпер дзяўчынка працуе над даследчай працай пра выпускнікоў нашай школы, якія ў розныя часы займалі пасады кіраўнікоў.